Cuvânt despre rugăciunea din biserică 

Fără nici o urmă de îndoială, cea mai înaltă prin vrednicia sa dintre toate clădirile 
pământeşti este biserica sau casa lui Dumnezeu: cuvintele acestea au acelaşi înţeles. 
Chiar dacă Dumnezeu este pretutindeni, în biserică prezenţa Lui se vădeşte într-un 
chip deosebit - în chipul cel mai simţit şi mai folositor pentru oameni. Arătarea lui 
Dumnezeu e încă şi mai folositoare, încă şi mai simţită pentru om, atunci când omul 
însuşi se face biserică a lui Dumnezeu fă-cându-se sălaş al Sfântului Duh asemenea 
apostolilor şi celorlalţi mari sfinţi. Starea aceasta, însă, este atinsă doar de puţini 
creştini - şi de aceea, lăsând pe altă dată împreună-vorbirea despre biserica cea nefă- 
cută de mână, de Dumnezeu zidită, cuvântătoare a lui Dumnezeu - omul, şi despre 
slujba care trebuie să se desfăşoare în ea, vom vorbi acum despre biserica cea 
materială a lui Dumnezeu, zidită de mâinile omeneşti, despre rugăciunile care se fac în 
ea, despre îndatorirea creştinului de a cerceta cu osârdie biserica lui Dumnezeu, despre 
folosul acestei cercetări. 
Biserica lui Dumnezeu este cer pământesc: „în biserica slavei Tale stând, Doamne, în 

cer a sta ni se pare", cântă Sfânta Biserică . Biserica e locul părtă-şiei lui Dumnezeu 
cu oamenii: în ea se săvârşesc toate tainele creştineşti. Dumnezeiasca Liturghie şi hiro- 
tonia nu pot fi săvârşite nicăieri altundeva decât în biserică. Şi celelalte taine trebuie 
săvârşite în Biseri- 
că: la mare nevoie se îngăduie săvârşirea lor, mai ales spovedania şi Maslul, în case. 
Biserica lui Dumnezeu răsună de slavoslovirea lui Dumnezeu; pentru cuvintele acestei 
lumi nu este loc în ea. Totul e sfânt în biserica lui Dumnezeu: chiar şi pereţii, şi 
podeaua, şi văzduhul. Ea e păzită fără încetare de îngerul lui Dumnezeu; îngerii lui 
Dumnezeu şi sfinţii Bisericii triumfătoare se pogoară în ea. A te afla într-o astfel de 
clădire sfinţită e cea mai mare fericire pentru om, care este pribeag pe pământ. Sfântul 
Prooroc David, cu toate că era împărat, cu toate că avea palate largi şi măreţe, cu toate 
că stăpânea toate mijloacele pământeşti de veselire şi desfătare, a grăit, cercetând şi 
preţuind toate aşa cum se cuvine: Una am cerut de la Domnul, aceasta voi căuta: să 
locuiesc în casa Domnului în toate zilele vieţii mele, ca să văd frumuseţea Domnului şi să 
cercetez biserica Lui cea sfântă (Ps. XXVI, 7, 8). Aceasta a rostit-o prin gura lui David 
Sfântul Duh. Cel ce în vremea vieţii pământeşti va merge cât poate de des la biserica 
lui Dumnezeu e ca şi cum ar locui în ea: acesta, după despărţirea de trup, va trece 
foarte lesne spre veşnică prăznuire în biserica cerească, cea nefăcută de mână, al cărei 
ziditor e Dumnezeu. în biserică ne şi rugăm, ne şi zidim, ne şi curăţim de păcate, ne şi 
împărtăşim cu Dumnezeu. 

Pildă de mers la biserica lui Dumnezeu ne-a arăta Mântuitorul (In. VII, 14), ne-au 
arătat şi Sfinţii Apostoli (Fapte III, 1). Creştinii din toate timpurile au socotit ca datorie 
a lor de neînlăturat mersul cu osârdie la biserica lui Dumnezeu. Sfântul Dimitrie al 
Rosto-vului aseamănă mersul la Biserică, în vremea tuturor rugăciunilor care se fac 
acolo, cu o dajdie cuvenită împăratului pe care toţi trebuie s-o plătească în fiecare zi 136 . 
Dacă a fi de faţă la fiecare Liturghie săvârşită 

în Biserică se socoate de către sfântul păstor drept o datorie de neînlăturat a oricărui 
creştin, cu atât mai mult este acest lucru o datorie de neînlăturat a monahului. Săracii 
sunt scutiţi de dajdie pentru sărăcia lor: şi de mersul în chip statornic la biserică sunt 
scutiţi bolnavii pe care boala îi ţine în chilia lor. De dajdie sunt scutiţi dregătorii 



împăratului: şi de mersul în chip statornic la biserică sunt scutiţi monahii foarte sporiţi, 
care se îndeletnicesc cu nevoinţa rugăciunii minţii şi seceră din ele roadă îmbelşugată, 
care trebuie ascunsă de ochii oamenilor. De dajdie sunt scutiţi ostaşii, dimpreună cu 
toţi cei aflaţi în slujba împăratului: şi de mersul în chip statornic la biserică sunt scutiţi 
monahii care în vremea slujbelor sunt prinşi cu ascultările. Ia seama ca nu cumva sub 
pretextul ascultării, sau al îndeletnicirii la chilie cu rugăciunea minţii, sau chiar al unei 
părute boli, să lucreze în chip tainic o cursă a diavolului, care urăşte rugăciunea fiindcă 
ea e maica virtuţilor şi sabie ce striveşte duhurile viclene, care întrebuinţează toate 
sforţările şi toate mijloacele ca să dea acestor curse înfăţişarea cea mai bună cu putinţă, 
pentru a îl abate pe om de la rugăciune, să-1 lipsească de arme şi apoi să-1 piardă ori 
să-1 rănească 137 . 

Laude bisericeşti sunt în număr de şapte, însă împărţite în trei despărţăminte. Ele sunt: 
1) Vecernia, 2) Pavecerniţa, 3) Utrenia cu ceasul întâi, 4) ceasul al treilea, 5) ceasul al 
şaselea, 6) ceasul al nouălea. Vecernia, cu care încep slujbele zilei bisericeşti, se să- 
vârşeşte împreună cu pavecerniţa şi ceasul al nouălea; ceasul al nouălea se citeşte 
înainte de vecernie. Utrenia se săvârşeşte împreună cu ceasul întâi şi cu 
miezonoptica; miezonoptica se citeşte înainte de utrenie, ceasul întâi - după utrenie. 
Ceasul al treilea 

şi ceasul al şaselea se citesc împreună cu tipicalele, care se citesc după ceasuri. Când 
utrenia este împreunată cu vecernia sau cu pavecerniţa mare, slujba se cheamă 
priveghere de toată noaptea. Ea se săvârşeşte înaintea marilor praznice, în cinstea 
praznicelor. Lucrarea privegherii de toată noaptea asupra nevoitorului stă în aceea că 
cel ce a petrecut în rugăciune o parte însemnată a nopţii cu evlavia şi luarea-aminte 
cuvenite simte în ziua următoare o deosebită uşuri-me, prospeţime, curăţie a minţii, 
înlesnire în cugetarea la Dumnezeu. Tocmai de aceea a grăit Sfântul Isaac Şirul: 
„Dulceaţa dăruită nevoitorilor în timpul zilei se revarsă din lumina rugăciunilor de 

noapte (lucrării de noapte) asupra minţii curate" . Dumnezeiasca Liturghie nu se 
numără laolaltă cu cele şapte laude; ea este în afara numărului lor, ca slujbă aparte, cea 
mai sfântă dintre toate, prin care a fost orânduită Dumnezeiasca Jertfă cea fără de 
sânge. 

O pildă mântuitoare a mersului la biserica lui Dumnezeu vedem în mersul la templu al 
vameşului, pe care ni-1 înfăţişează Evanghelia (Le. XVIII, 10). Vameşul sta în fundul 
templului, socotea că nu are dreptul nici să-şi ridice ochii către cer, ci se bătea în piept, 
zicând: Doamne, milostiv fii mie, păcătosului. Vameşul a ieşit din templu după ce a 
reuşit să îşi atragă bunăvoinţa lui Dumnezeu. Şi tu, venind în biserică, dacă nu ai vreo 
ascultare în ea, stai în fund, într-un colţ umil sau după un stâlp, ca să nu te îm-prăştii şi 
ca evlavia ta să nu se arunce în ochii altora; tinde-ţi ochiul minţii către inimă, iar 
ochiul trupului spre pământ, şi roagă-te lui Dumnezeu întru frângerea duhului, fără a 
socoti că ai vreo vrednicie, vreo virtute, socotindu-te vinovat pentru o mulţime fără 
număr de păcate ştiute şi neştiute de către tine. Păcă- 
tuim foarte mult şi întru neştiinţă, şi din pricina mărginirii noastre, şi din pricina 
vătămării firii noastre de către păcat. Dumnezeiasca Scriptură spune: Inima înfrântă şi 
smerită Dumnezeu nu o va urgisi (Ps. L, 18). Şi pe tine, dacă te vei ruga având conştiinţa 
păcătoşeniei şi sărăciei tale, Dumnezeu te va auzi din Biserica cea sfântă a Sa glasul tău, 
şi strigarea ta cea de rugăciune înaintea Lui va intra întru urechile Lui (Ps. XVII, 8): El va 
vărsa asupra ta mila Sa cea bogată. - Dacă ai vreo îndatorire pe lângă biserică, 



plineşte-o cu cea mai mare evlavie şi băgare de seamă, ca unul ce slujeşte lui 
Dumnezeu, nu oamenilor. 

Dimpreună cu pomenitul vameş, ne povesteşte Evanghelia, a intrat în templu pentru 
rugăciune şi un fariseu. Ca om cu greutate, fariseul s-a aşezat în vă- A zul tuturor. 
Pesemne, nutrea gândul - de obşte tuturor fariseilor - că zideşte norodul de faţă prin 
felul său cucernic de a sta şi a se ruga. El socotea că nu-1 pândeşte primejdie din 
partea slavei deşarte, fiind sporit în virtute, şi că oarecare făţărnicie are dezvinovăţire, 
avându-se în vedere folosul cel de obşte. Dar în ce sta rugăciunea lui ? în primul rând, 
îl proslăvea pe Dumnezeu. începutul e bun: dar mai apoi, fariseul s-a apucat să înşire 
nu binefacerile lui Dumnezeu, ci meritele şi deosebitele sale însuşiri, aşa încât la astfel 
de înşiruire s-ar fi căzut alt început. Fariseul ar fi început în chip mai potrivit 
proslăvindu-se pe sine, iar nu pe Dumnezeu. El proslăveşte pe Dumnezeu numai de 
formă, ca să-şi acopere întrucâtva trufia. Trufia aceasta s-a vădit în osândirea şi 
defăimarea aproapelui, a cărui conştiinţă era necunoscută fariseului, a cărui mărturisire 
a păcatelor atrăsese mila lui Dumnezeu. Fariseul, care în chip făţarnic proslăvea pe 
Dumnezeu, a zis: Nu sunt ca ceilalţi oameni, ră- 
pitori, nedrepţi, preacurvari, sau ca şi acest vameş. Postesc de două ori în săptămână, dau 
zeciuială din toate câte câştig. Aici sunt învederate: nerecunoaşterea păcătoşeniei 
proprii, conştiinţa propriei vrednicii, trufia ce decurge din acestea, ce se arată prin 
osândirea şi defăimarea aproapelui. Rugăciunea fariseului nu a fost primită de 
Dumnezeu, Care ca încheiere a acestei pilde a zis: Tot cel ce se înalţă va fi smerit, iar cel 
ce se smereşte va fi înălţat. Din aceasta se vede că oricine voieşte ca rugăciunea lui să 
fie primită de către Dumnezeu trebuie s-o aducă întru recunoaşterea păcătoşeniei sale 
şi a neajunsului său cât se poate de mare în privinţa virtuţii; trebuie s-o aducă după ce 
a lepădat conştiinţa vredniciilor sale, care sunt cu totul de nimic faţă de vrednicia cea 
nemăsurată a lui Dumnezeu; trebuie s-o aducă din inimă ce s-a smerit înaintea oricărui 
aproape, din inimă care a îndrăgit pe fiecare aproape, din inimă ce a iertat aproapelui 
toate jignirile şi necazurile. Iar eu, grăieşte Proorocul către Dumnezeu rugându-se, întru 
mulţimea milei Tale voi intra în casa Ta, închina-mă-voi spre Sfântă Biserica Ta, întru frica 
Ta (Ps. V, 7). 

Mare milă a lui Dumnezeu faţă de om este aşezământul (instituţia) slujbelor de obşte 
în sfintele lui Dumnezeu biserici. Aceste slujbe sunt aşezământ al apostolilor, al 
sfinţilor lor ucenici şi al Sfinţilor Părinţi ai primelor veacuri ale creştinismului, 
orânduit prin descoperire de Sus . La aceste slujbe fiecare creştin poate lua parte, şi 
cel necărturar îşi însuşeşte cunoştinţa, elocvenţa, poezia duhovniceştilor, sfinţilor ritori 
şi cărturari ai creştinismului. Luând parte la aceste slujbe, cel ce doreşte poate 
deprinde lesne rugăciunea minţii: cantitatea rugăciunii duce la calitate, au spus 
Părinţii, şi ca atare lungile slujbe mănăs- 
tireşti ajută foarte mult nevoitorului să treacă de la rugăciunea cu gura la cea cu mintea 
şi cu inima. Slujbele bisericeşti au în sine o cuprinzătoare Teologie dogmatică şi 
morală creştinească: cel ce merge în chip statornic la biserică şi ia aminte cu osârdie la 
cele ce se citesc şi se cântă acolo poate foarte bine să înveţe tot ce este de trebuinţă 
creştinului în stadia credinţei. 

Fericit monahul care trăieşte totdeauna lângă biserica lui Dumnezeu! El trăieşte 
aproape de cer, aproape de rai, aproape de mântuire. Să nu lepădăm mântuirea care 
prin milostivirea lui Dumnezeu ne-a fost dată, ca să zic aşa, în traistă. Mai ales 
monahul începător este dator să meargă în chip statornic la biserică. în anii bătrâneţii şi 



istovirii, când atât vârsta cât şi boala închid pe monah aproape cu totul în chilie, el se 
va hrăni cu merindea duhovnicească pe care a strâns-o în vremea tinereţii şi tăriei sale, 
mergând cu osârdie în casa lui Dumnezeu. „Merinde" numesc rugăciunea minţii şi 
inimii. Domnul Cel Milostiv să ne învrednicească pe noi toţi a ne folosi aşa cum se 
cuvine de călugăria noastră, şi mai înainte de plecarea din viaţa pământească să ne 
mutăm cu mintea şi cu inima la cer. Acolo poate să ne înalţe rugăciunea atunci când o 
adumbreşte harul lui Dumnezeu, şi rugăciunea în om se face deja nu rugăciune a 
omului, ci rugăciune a Sfântului Duh, ce mijloceşte pentru om cu suspinuri negrăite 
(Rom. VIII, 27). Amin. 



